Diari Oficial de la Generalitat Valenciana


Sumari del DOGV 5861, del 01-10-2008 (2008/11942)

ORDE de 17 de setembre de 2008, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+), per a l'exercici 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5861

Data del DOGV
:   01-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11608


Data del document
:   17-09-2008

Organisme emissor
:   Conselleria d'Infraestructures i Transport

Tipus de document
:   Ordre

Correcció d'errades

Anàlisi jurídica

 Descriptors 

:   * recerca i desenvolupament
    * administració local
    * planificació de transports
    * energia elèctrica
    * ajuda pública
    * suport econòmic
    * estudi de viabilitat
    * indústria energètica
    * consum d'energia
    * persona jurídica
    * ajuda a la indústria
    * ajuda a les empreses
    * investigació energètica
    * associació de municipis
    * empresa privada
    * vehicle industrial
    * combustible substitutiu
    * persona física
    * aïllament tèrmic
    * enllumenat
    * producció d'energia
    * estalvi d'energia
    * transport de viatgers
    * petita i mitjana indústria
    * empresa pública
    * transport urbà
    * transport de mercaderies
    * petita i mitjana empresa
    * tractament de l'aigua
    * proveïment energètic

ORDE de 17 de setembre de 2008, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+), per a l'exercici 2008. [2008/11556]  
Per la Llei 8/2001, de 26 de novembre, es crea l'Agència Valenciana de l'Energia i es configura com una entitat de dret públic, sotmesa al dret privat, amb personalitat jurídica i patrimoni propis i plena capacitat d'obrar en el compliment dels seus fins, i queda adscrita a la conselleria que tinga les competències en matèria d'energia. Pel Decret 9/2002, de 15 de gener, del Govern, s'aprova el seu reglament de funcionament.  
L'Agència Valenciana de l'Energia té com a finalitat el desenvolupament d'actuacions en la política energètica en l'àmbit de la Comunitat Valenciana, d'acord amb les directrius generals del Govern Valencià i en el marc de la política energètica comuna de la Unió Europea. Així mateix, li correspon el suport de les actuacions tecnològiques energètiques, la millora de l'estalvi i l'eficiència energètica, el foment de l'ús racional de l'energia i la promoció de les energies renovables i de la qualitat del subministrament energètic, i integrar la protecció del medi ambient.  
Amb este fi, són funcions pròpies de l'Agència Valenciana de l'Energia, entre altres, la tramitació i la gestió d'ajudes i d'incentius financers per a fins de conservació, estalvi, diversificació, desenvolupament energètic i energies renovables establits per la conselleria que tinga les competències en matèria d'energia, i verificar amb este fi les condicions i els requisits exigits als beneficiaris.  
Per això i en virtut de les facultats que em conferix l'article 28 de la Llei 5/1983, de 30 de desembre, de Govern Valencià, l'article 47 del Text Refós de la Llei d'Hisenda Pública de la Generalitat, i l'article 8 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport,   
ORDENE  
CAPÍTOL I  
Règim d'ajudes  
Article 1. Objecte i àmbit  
1. L'objecte d'esta orde és establir el règim de concessió d'ajudes de l'Agència Valenciana de l'Energia per a l'exercici 2008 en el marc del Pla d'Acció 2008-2012 de l'Estratègia d'Estalvi i Eficiència Energètica a Espanya (PAE4+) que va aprovar el Govern en el Consell de Ministres del 20 de juliol de 2007, en el qual s'arrepleguen actuacions encaminades a complir els compromisos internacionals en matèria d'estalvi, diversificació energètica i respecte al medi ambient.  
2. El règim d'ajudes s'aplicarà tal com es determina en els articles següents.  
Article 2. Línies pressupostàries  
Estes ajudes es financen d'acord amb la dotació consignada per al desenvolupament de les actuacions previstes en el Pla d'Acció de l'Estratègia d'Estalvi i Eficiència Energètica a Espanya per a l'any 2008, i que per a la Comunitat Valenciana, segons el pla de treball del conveni de col·laboració entre l'Agència Valenciana de l'Energia i l'IDAE de 26 de març de 2008, queda establida en 40.077.287 euros. Este import queda arreplegat en els pressupostos de la Generalitat per a l'exercici 2008, en la línia pressupostària T6813000 Pla Acció Estratègia Estalvi i Eficiència Energètica.  
De l'esmentat import, es destinaran les següents quantitats màximes per a cada un dels programes:  
a) Programa d'Estalvi i Eficiència Energètica en la Indústria: 2.000.000 €  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*b) Programa d'Estalvi i Eficiència Energètica en el Transport: 3.940.000 €  
c) Programa d'Estalvi i Eficiència Energètica en l'Edificació: 2.480.000 €  
d) Programa d'Estalvi i Eficiència Energètica en els Servicis Públics: 2.800.000 €  
e) Programa d'Estalvi i Eficiència Energètica en Agricultura i Pesca: 220.000 €  
f) Programa d'Estalvi i Eficiència Energètica en Transformació de l'Energia: 325.000 €  
Mitjançant una resolució del director de l'AVEN es podrà reajustar la dita distribució pressupostària entre els distints programes, d'acord amb les sol·licituds d'ajuda presentades.  
Article 3. Actuacions objecte de suport  
1. Les actuacions objecte d'ajuda es resumixen en el següent quadro, classificades per programes segons el sector d'activitat:  
  
La descripció i les particularitats de cada una de les dites actuacions s'especifiquen en l'annex I d'esta orde.  
2. Així mateix, els costos elegibles d'aplicació en el càlcul de les ajudes es descriuen en el citat annex I en funció de cada actuació objecte de suport. Amb caràcter general no es considerarà cost elegible:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició de terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió, i en tot cas el criteri de l'AVEN és el que prevaldrà en cas de controvèrsia.  
3. Les ajudes que s'establixen en esta orde tindran la consideració de subvenció a fons perdut, i el percentatge màxim d'ajuda que s'ha d'aplicar sobre el cost elegible del projecte és l'establit en cada cas en l'annex I de l'orde.  
4. Llevat que s'indique el contrari en algun programa o actuació, les inversions hauran de mantindre's durant un mínim de cinc anys.  
Article 4. Acumulació d'ajudes  
Les ajudes que s'establixen en esta orde estan sotmeses al règim de minimis (Reglament CE núm. 1998/2006, de la Comissió, de 15 de desembre de 2006), per la qual cosa l'import d'estes no podrà fer que l'import total de les ajudes de minimis que reba el beneficiari durant un període de tres exercicis fiscals siga superior al límit de 200.000 euros o 100.000 euros si el beneficiari és una empresa que opere en el sector transport per carretera.  
L'ajuda de minimis no s'acumularà amb cap ajuda corresponent a les mateixes despeses subvencionables si la dita acumulació dóna lloc a una intensitat d'ajuda superior a l'establida per a les circumstàncies concretes de cada cas en un reglament d'exempció o en una decisió adoptada per la Comissió.  
Estes ajudes seran incompatibles amb qualsevol altra ajuda concedida per l'AVEN per al mateix projecte.  
Article 5. Projectes plurianuals  
Per a aquells projectes que per les seues característiques especials puguen tindre caràcter plurianual, es tindran en compte les consideracions següents:  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) La sol·licitud d'ajuda haurà de presentar-se per a cada una de les fases en l'exercici en què s'haja d'executar, sense que la concessió d'ajuda per a una d'estes condicione la de futures fases, llevat que el programa faça menció a procediments específics diferents.  
c) Les futures concessions se supeditaran a l'existència d'un programa que empare les actuacions proposades i els resultats aconseguits.  
d) Podran preveure's com a costos elegibles els produïts des de la finalització del termini de justificació de l'exercici anterior.  
Article 6. Actuacions que reforcen la política social  
Es valoraran positivament aquells projectes presentats per empreses que acrediten ocupar un percentatge de treballadors discapacitats superior respecte a la plantilla que l'empresa tenia amb anterioritat a esta convocatòria, i en general aquells que reunisquen els requisits previstos en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
Així mateix, es valoraran positivament les actuacions dirigides o presentades per certes categories de persones desfavorides socialment que experimenten condicions, situacions i necessitats especials a l'hora de mamprendre activitats empresarials o inserir-se en el mercat laboral.  
Article 7. Beneficiaris  
1. Podrà acollir-se a estes ajudes qualsevol entitat o persona física o jurídica, de naturalesa pública o privada, depenent del que establix l'annex I per a cada programa i actuació objecte de suport. Excepcionalment, es podrà donar suport als projectes presentats per sol·licitants que reunisquen unes característiques diferents de les establides per a cada cas en este annex, quan s'estimen rellevants en atenció a les línies de política energètica.  
2. Seran considerades Pime aquelles que complisquen amb la definició que establix la Recomanació de la Comissió, de 6 de maig de 2003, sobre la definició de microempreses, xicotetes i mitjanes empreses (DOUE núm. L 124/36, de 20.05.2003).   
3. No podran obtindre la condició de beneficiari aquelles empreses que operen en els sectors determinats en el punt 1 de l'article 1 del Reglament CE 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis, quan es tracte determinat tipus d'ajudes que es detallen en el dit article.  
4. No podran obtindre la condició de beneficiaris els sol·licitants en els quals concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
5. Els beneficiaris hauran de tindre el seu domicili, seu social o establiment de producció en la Comunitat Valenciana i els projectes objecte d'ajuda hauran d'estar localitzats en el dit territori.  
6. La condició per a ser beneficiari haurà de mantindre's fins al moment del pagament de la subvenció.  
CAPÍTOL II  
Procediment  
Article 8. Presentació de sol·licituds  
1. Els sol·licitants hauran de presentar la documentació següent:  
1.1. Sol·licitud i memòria tècnica.  
a) Sol·licitud normalitzada, omplida en imprés-paper facilitat per l'Agència Valenciana de l'Energia, o bé emprant el programa informàtic disponible en la pàgina web de l'Agència (www.aven.es).   
b) Memòria tècnica del projecte en funció del programa al qual se sol·liciten ajudes, firmada per tècnic competent, segons model facilitat per l'Agència Valenciana de l'Energia. Este model estarà disponible en el web (www.aven.es).  
1.2. Documentació que ha d'acompanyar la sol·licitud.  
a) Empreses i entitats sense ànim de lucre.  
- Fotocòpia compulsada de la targeta d'identificació fiscal, o DNI si és empresari individual.   
- Fotocòpia compulsada de l'últim rebut de l'impost sobre activitats econòmiques (IAE). En cas d'estar exempt del pagament d'este, haurà de presentar declaració jurada de la dita exempció d'acord amb la legislació vigent i còpia compulsada de la declaració censal en què aparega l'alta en l'epígraf corresponent. Per a empreses excloses de l'alta del IAE, declaració jurada de trobar-se excloses, amb indicació expressa del motiu, d'acord amb la legislació vigent.  
- Quan es tracte d'empreses la inscripció de les quals en el Registre Mercantil siga obligatòria, hauran de presentar nota simple del Registre Mercantil competent relativa a les dades del sol·licitant, si bé l'AVEN podrà requerir directament al dit sol·licitant la presentació d'algun document concret.  
- Quan es tracte de sol·licitants la inscripció dels quals en el Registre Mercantil no siga obligatòria, hauran de presentar fotocòpia compulsada del poder de representació del firmant de la sol·licitud degudament registrada si és el cas, o document equivalent segons les prescripcions legals. Igualment hauran de presentar fotocòpia compulsada del contracte/acta de constitució i estatuts vigents registrats.  
- Acreditar amb anterioritat a la concessió de l'ajuda que es troba al corrent de les obligacions tributàries i davant de la Seguretat Social.  
- Fotocòpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
b) Entitats locals.  
- Còpia compulsada de la targeta d'identificació fiscal.  
- Acreditació de la representació legal del firmant.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
c) Particulars.  
- Fotocòpia compulsada del DNI.  
- Certificat emés per l'Agència Tributària, d'estar al corrent de les obligacions fiscals.  
- Fotocòpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
1.3. Documentació complementària.  
a) Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el sol·licitant de l'ajuda haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques de les despeses subvencionables no hi haja en el mercat suficient nombre d'entitats que el subministren o el presten, i així es faça constar en un informe. L'elecció entre les ofertes presentades haurà de ser la més econòmica, i es justificarà en una memòria l'elecció en un altre sentit.  
b) Els sol·licitants d'estes ajudes hauran de presentar declaració responsable de subvencions concedides per altres administracions públiques o ens públics o privats, per al finançament del projecte objecte de sol·licitud d'ajuda per esta orde, així com declaració responsable de qualsevol projecte del sol·licitant subvencionat en règim de minimis durant els dos exercicis fiscals anteriors i durant l'exercici fiscal en curs, omplida en imprés-paper facilitat per l'Agència Valenciana de l'Energia, o bé emprant el programa informàtic disponible en la pàgina web de l'Agència (www.aven.es).   
c) Qualsevol altra documentació que es detalle en l'annex I segons els diferents programes i actuacions.  
2. Examinada la documentació aportada, si esta no reunix els requisits exigits es requerirà l'interessat perquè en un termini de 10 dies, esmene la falta o acompanye la documentació necessària amb indicació que si així no ho fera se'l tindrà per desistit de la sol·licitud.  
3. Les sol·licituds hauran de presentar-se abans de l'inici del projecte. Els sol·licitants podran executar els projectes una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte.  
Article 9. Lloc de presentació de sol·licituds i termini  
1. Les sol·licituds i la documentació annexa podran presentar-se en la seu de l'Agència Valenciana de l'Energia a València, carrer Colom núm. 1, 4ª planta. També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'optara per presentar la sol·licitud en una oficina de correus, haurà de fer-se en sobre obert perquè la instància siga datada i segellada per l'oficina de correus abans de ser certificada.  
2. El termini de presentació de sol·licituds serà de 45 dies naturals comptadors a partir de l'endemà de la publicació d'esta disposició en el Diari Oficial de la Comunitat Valenciana. En tot cas, quan el dia concret de finalització del termini fóra dissabte o inhàbil en el municipi en què residira l'interessat o en la seu de l'AVEN, es considerarà inhàbil a tots els efectes i es prorrogarà al primer dia hàbil següent.   
3. Depenent de les distintes actuacions, les sol·licituds d'ajuda es podran anar avaluant periòdicament fins que s'haja esgotat el crèdit consignat a este efecte.  
4. A fi de potenciar l'èxit dels objectius d'esta orde, l'Agència Valenciana de l'Energia podrà traslladar les sol·licituds a altres programes o convocatòries d'ajudes, així com acollir projectes d'altres convocatòries d'ajudes de l'Agència, sempre que les característiques dels programes ho permeten.   
Article 10. Procediment de concessió d'ajudes i criteris de valoració  
El procediment de concessió de subvencions regulades en esta orde, serà, d'acord amb el que establix l'article 22 de la Llei 38/2003, General de Subvencions, el de concurrència competitiva, regulat en el capítol II del títol I de la Llei 38/2003, General de Subvencions.  
Les ajudes s'atorgaran en atenció als criteris de valoració que es mencionen en cada un dels programes en l'annex I, depenent de les actuacions objecte de suport.   
Article 11. Resolució de la concessió d'ajudes  
1. L'òrgan administratiu instructor, i s'entén per tal el cap d'Àrea d'Energia de l'AVEN, podrà requerir del sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada.   
2. Les ajudes seran concedides pel president de l'Agència Valenciana de l'Energia, mitjançant una resolució de concessió. Amb un informe previ d'una comissió d'avaluació, composta pels caps d'àrea i caps de departament de l'AVEN, el director de l'Agència elevarà proposta al president, que dictarà una resolució de concessió d'ajudes.  
3. Les resolucions de concessió fixaran la quantia i incorporaran si és el cas les condicions i obligacions operatives que afecten el desenvolupament del projecte, que en cap cas podran contravindre el que disposa esta orde.  
4. La resolució de concessió es notificarà de forma individualitzada a cada interessat, en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. La resolució de concessió de les ajudes es publicarà en el Diari Oficial de la Comunitat Valenciana (DOCV) en compliment d'allò que s'ha establit en la Llei 38/2003, de 17 de novembre, General de Subvencions, sobre publicitat de les subvencions concedides.   
6. El termini màxim per a resoldre i notificar la concessió d'ajudes que s'establixen en esta orde serà de sis mesos comptadors des de la data de la finalització del termini de presentació de sol·licituds. Transcorregut el termini sense que hi haja hagut una resolució, s'entendrà desestimada la sol·licitud de concessió d'ajuda, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
7. Les resolucions a què es referixen els paràgrafs anteriors posen fi a la via administrativa i contra les quals podrà interposar-se recurs potestatiu de reposició davant del conseller en el termini d'un mes, comptador des de l'endemà de la notificació d'estes, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors de l'endemà de la notificació de la resolució de concessió corresponent, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Article 12. Resolució d'incidències  
1. És competència del director de l'Agència Valenciana de l'Energia, la resolució de les incidències que es produïsquen amb anterioritat o posterioritat a la concessió, i en especial els supòsits de:  
- Canvis de titularitat.  
- Canvis d'ubicació.  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.  
- Modificacions justificades pel beneficiari del projecte inicial, entre altres, canvis en la denominació del projecte o de les característiques tècniques d'este.  
- Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
- Minoració de la subvenció concedida.  
2. Es delega en el director de l'Agència la resolució dels expedients de revocació.  
3. En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació i comunicar, altres ajudes públiques o privades que haguera obtingut o sol·licitat amb posterioritat a la data de presentació de la sol·licitud.  
Article 13. Control de les accions  
1. Tant l'Agència Valenciana de l'Energia com l'Institut per a la Diversificació i Estalvi d'Energia, pels seus propis mitjans o a través d'òrgan o entitat que designen, podran en tot moment efectuar totes les actuacions de verificació, de comprovació i d'inspecció del projecte o instal·lació objecte d'ajuda que consideren necessàries.  
2. El beneficiari està obligat a sotmetre's a les actuacions de control financer de la Intervenció General de la Generalitat.  
Article 14. Obligacions dels beneficiaris  
Seran obligacions del beneficiari:  
a) Realitzar l'activitat objecte de la subvenció i acreditar la seua realització en la forma fixada en la notificació de l'ajuda.  
b) Respondre de la veracitat dels documents aportats.   
c) Actualitzar la documentació presentada que haguera patit alguna modificació o la vigència de la qual haguera finalitzat amb anterioritat a la liquidació de les ajudes.  
d) Acreditar la seua personalitat jurídica, referida al moment de sol·licitud de l'ajuda, en la forma i el termini que s'establisca per l'Agència Valenciana de l'Energia.  
e) Prestar servicis a preu de mercat i no mamprendre activitats econòmiques que repercutisquen en tercers, de manera que falsegen o amenacen falsejar la competència, quan el beneficiari siga una entitat sense ànim de lucre.  
f) Les instal·lacions es realitzaran complint els reglaments i les normatives que els siguen aplicables.  
Article 15. Termini per a la realització i documentació justificativa de les inversions  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada i en els termes fixats per a la concessió de l'ajuda.  
2. Els beneficiaris hauran d'acreditar la realització de l'actuació objecte de la subvenció en la forma fixada en la notificació de l'ajuda, amb data límit 31 de juliol de 2009, llevat que per circumstàncies concurrents es determine un termini distint en la resolució de concessió de l'ajuda. A causa de la complexitat dels projectes inclosos dins de l'actuació «rehabilitació energètica de l'envoltant tèrmica dels edificis existents», la justificació d'estos projectes es realitzarà segons els terminis i les característiques que s'indiquen en l'annex I.  
3. Als efectes d'acreditar la realització de l'actuació objecte de subvenció, els beneficiaris hauran de presentar:  
a) Justificants de despesa, segons s'indique en la notificació de concessió de l'ajuda o en el conveni de col·laboració, i presentar factures que hauran de complir allò que disposa el Reial Decret 1496/2003, de 28 de novembre i la resta de normativa vigent.  
b) Justificants de pagament, són vàlids els següents, llevat que s'especifique d'una altra forma en algun programa o actuació:  
- Pagaments per mitjà d'entitat financera: còpia de l'extracte bancari junt amb la còpia del xec nominatiu o de l'orde de transferència que acredite que el destinatari del pagament coincidix amb l'emissor de la factura.  
- Pagaments ajornats per mitjà d'efectes avalats: còpia de l'extracte bancari on figuren els pagaments i la còpia dels efectes vençuts i pagats. Els ajornaments encara no vençuts únicament podran acceptar-se si s'acompanyen d'una carta del proveïdor que indica que disposa d'efectes (s'ha d'assenyalar el seu import) per a fer efectiu el pagament de la dita factura, i d'un certificat de l'entitat financera on conste que estan avalats pel banc.  
- Carta de crèdit irrevocable.  
c) Qualsevol altra documentació que s'indique en l'annex I segons els diferents programes i actuacions.  
4. Només seran tinguts en compte els justificants de despesa i de pagament de data posterior al registre d'entrada del document de sol·licitud d'ajuda.  
5. No s'acceptaran com a justificants de realització del projecte, les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'Agència Valenciana de l'Energia. S'entén per empresa o entitat vinculada aquella en què el beneficiari puga exercir, directament o indirectament, una influència dominant, o aquelles que puguen exercir-la sobre ell o que de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa o entitat directament o indirectament, amb relació a una altra, estiga en possessió d'un 25% del capital subscrit, d'un 25% dels vots inherents a les participacions emeses per l'empresa o entitat, o puguen designar almenys el 25% dels membres de l'òrgan d'administració, direcció o control de l'empresa.  
Article 16. Minoració i resolució de les ajudes  
1. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, l'execució parcial de la inversió, la insuficient justificació de les despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades, que en el seu conjunt excedisquen dels límits establits, podrà donar lloc a la minoració de la subvenció concedida.  
2. L'incompliment pel beneficiari de qualsevol dels requisits, de les condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, donarà lloc a la incoació per l'òrgan competent per a la concessió de les ajudes del corresponent expedient que podrà finalitzar, si és el cas, amb la revocació de la subvenció i l'obligació de reintegrar les ajudes percebudes i els interessos de demora des del moment de pagament d'esta basant-se en el que disposa el títol II de Llei 38/2003, General de Subvencions.  
En la tramitació del procediment es garantirà, en tot cas, el dret de l'interessat a l'audiència.  
DISPOSICIÓ ADDICIONAL  
Única  
Les ajudes arreplegades en esta orde, a excepció d'aquelles els beneficiaris de la qual siguen particulars, entitats i institucions sense ànim de lucre que no puguen mamprendre activitats econòmiques que repercutisquen en tercers, estan sotmeses als requisits establits en el Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat sobre ajudes de minimis.  
Així, l'import de les ajudes no podrà fer que l'import total de les ajudes de minimis que reba el beneficiari durant un període de tres exercicis fiscals siga superior al límit de 200.000 euros, per la qual cosa es calcularà la quantia total d'ajudes atorgades en l'exercici en curs i en els dos exercicis anteriors. L'ajuda total de minimis concedida a una empresa que opere en el sector transport per carretera no serà superior a 100.000 euros durant un període de tres exercicis fiscals.   
DISPOSICIÓ TRANSITÒRIA  
Única  
Amb caràcter excepcional podran ser preses en consideració les sol·licituds presentades amb anterioritat a la publicació d'esta orde en el Diari Oficial de la Comunitat Valenciana, sempre que siguen posteriors a l'1 de gener de 2008 i les característiques del sol·licitant i l'objecte d'ajuda puga emmarcar-se en alguna de les actuacions previstes en esta orde.  
DISPOSICIONS FINALS  
Primera  
Es faculta el director de l'Agència Valenciana de l'Energia per a dictar les resolucions necessàries per al desenvolupament, l'eficàcia i l'execució d'esta orde.  
Segona  
Esta orde entrarà en vigor el dia de la publicació en el Diari Oficial de la Comunitat Valenciana.  
València, 17 de setembre de 2008  
El conseller d'Infraestructures i Transport,  
MARIO FLORES LANUZA  
ANNEX I  
Descripció i particularitats dels programes i actuacions  
1. Programa d'Estalvi i Eficiència Energètica en la Indústria  
Actuació IN11: auditories energètiques.  
a) Objecte  
Determinar el potencial d'estalvi d'energia en les empreses del sector industrial, facilitar la presa de decisió per a la inversió en projectes d'estalvi energètic.  
A estos efectes, s'entendrà com a auditoria els treballs de consultoria que analitzen el procés productiu, incloses mesures de suport i proposen mesures de reducció del consum energètic. Formaran part d'este grup tant les auditories generals com les auditories de línies de producció.  
b) Descripció de l'actuació  
Té com a finalitat promoure la realització d'auditories energètiques en els diferents sectors industrials.  
c) Potencials beneficiaris  
Sense perjuí del que establix l'article 7 d'esta orde, podran ser beneficiaris les empreses del sector industrial manufacturer, excloses les del sector transformació de l'energia. Podran acollir-se al programa d'auditories energètiques de forma prioritària totes aquelles empreses que tinguen un consum d'energia final major de 4.000 tep/any.  
d) Costos elegibles  
Es consideraran costos elegibles als efectes d'ajuda els treballs externs de consultoria.  
e) Costos i quantia de l'ajuda  
La quantia màxima de l'ajuda serà del 75% del cost de l'auditoria, amb els següents valors màxims nets d'ajuda:  
Consum energia final tep/any   
per establiment on es realitza   
l'auditoria energètica Valor màxim net d'ajuda -  
> 60.000 22.500  
> 40.000 - 60.000 18.000  
> 20.000 - 40.000 15.000  
> 10.000 - 20.000 12.750  
> 6.000 - 10.000 10.500  
> 4.000 - 6.000 9.000  
< 4.000 7.500  
f) Criteris de valoració en l'aplicació d'ajudes públiques  
- Característiques del projecte (40 punts).  
· Tipus d'auditoria realitzada.  
· Experiència de l'empresa consultora en elaboració d'auditories.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.   
- Característiques del beneficiari (30 punts).  
· Consum energètic de l'empresa.  
· Mesures d'estalvi introduïdes en l'empresa en els últims cinc anys.  
- Adequació a les línies de política energètica de la Generalitat (10 punts).  
g) Requeriments de l'auditoria  
- L'auditoria haurà de contindre com a mínim els punts indicats en l'annex II.  
- Podran realitzar-se auditories energètiques parcials, sense necessitat de realitzar l'auditoria energètica del sistema global.  
- El beneficiari de l'ajuda estarà obligat a presentar a la finalització del projecte dos còpies de l'auditoria energètica realitzada, tant en suport paper com electrònic, així com un resum de resultats segons formulari facilitat per l'AVEN (disponible igualment en la pàgina web, www.aven.es).  
- L'incompliment d'algun d'estos requisits podrà donar lloc a la revocació de l'ajuda.  
Actuació IN12: inversions en mesures d'estalvi d'energia.  
a) Objecte  
L'objectiu d'esta mesura és facilitar la viabilitat econòmica de les inversions en el sector industrial en estalvi d'energia.  
b) Descripció de l'actuació  
Amb esta actuació es pretén promoure inversions en substitució d'equips i instal·lacions consumidores d'energia per equips i instal·lacions que utilitzen tecnologies d'alta eficiència o la millor tecnologia disponible, a fi de reduir el consum energètic i les emissions de CO2.  
c) Potencials beneficiaris  
Sense perjuí del que establix l'article 7 d'esta orde, podran ser beneficiaris les empreses del sector industrial manufacturer, excloses les del sector transformació de l'energia (refineries i producció d'energia elèctrica).  
d) Costos elegibles  
Es consideraran costos elegibles als efectes d'ajuda:  
- Les inversions en equips, instal·lacions i sistemes que transformen o consumixen energia en el procés productiu així com els sistemes auxiliars necessaris per al funcionament.  
- Muntatge i posada en marxa.  
e) Quantia de l'ajuda  
La quantia màxima de l'ajuda serà la següent:  
- Equips i instal·lacions de procés: la quantia màxima serà del 22% del cost elegible i amb un màxim de 200.000 € per projecte.  
- Renovació d'equips auxiliars: consumidors o transformadors d'energia (calderes, compressors, centres de transformació d'energia elèctrica, cremadors, motors elèctrics) per equips d'alt rendiment: La quantia màxima serà del 30% del cost elegible amb un màxim de 200.000 € per projecte.  
f) Criteris de valoració en l'aplicació d'ajudes públiques  
- Característiques del projecte (50 punts).  
· Relació entre cost elegible del projecte i l'estalvi obtingut.  
· Repercussió per al sector.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (20 punts).  
· Grandària de l'empresa.  
- Adequació a les línies de política energètica de la Generalitat (10 punts).  
g) Criteris particulars en l'aplicació d'ajudes públiques  
Els projectes emmarcats dins d'esta actuació hauran de tindre un període de retorn de la inversió superior a dos anys i una ràtio estalvi d'energia primària/cost elegible superior a 200 tep/M?.  
2. Programa d'Estalvi i Eficiència Energètica en el Transport  
Actuació T21: plans de mobilitat urbana (PMUS).  
L'objectiu d'esta mesura és actuar sobre la mobilitat urbana per a aconseguir canvis importants en el repartiment modal, amb una major participació dels mitjans més eficients de transport, en detriment de la utilització de l'ús del vehicle privat amb baixa ocupació, i fomentar l'ús de modes no consumidors d'energia fòssil, com la marxa a peu i la bicicleta.  
Esta actuació se subdividix en les següents:  
T21-A. Redacció de plans de mobilitat urbana sostenible.  
T21-B. Actuacions relacionades amb els PMUS.  
T21-C. Promoció del transport urbà amb bicicleta.  
Les actuacions T21-A, T21-B i T21-C que se subvencionen a través de la corresponent resolució de concessió d'ajudes, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
Actuació T21-A: redacció de plans de mobilitat urbana sostenible.  
a) Descripció de l'actuació  
Els plans de mobilitat urbana sostenible consistiran en estudis integrals de la mobilitat municipal, i inclouran mesures i estratègies per a promoure un canvi modal cap a modes de transport menys consumidors d'energia.  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes els ajuntaments, les mancomunitats i els òrgans o organismes competents de la Comunitat Valenciana.  
Els ajuntaments participants hauran de manifestar, per mitjà d'aprovació en ple municipal, el seu compromís de dur a terme les mesures que proposen els dits estudis sempre que siguen tècnicament i econòmicament viables.  
c) Costos elegibles  
Els pressupostos màxims de licitació per a la contractació dels estudis en funció del nombre d'habitants de les ciutats són els següents:  
- Més de 30.000 habitants i menys de 50.000: 100.000 €.  
- Més de 50.000 habitants i menys de 100.000: 150.000 €.  
- Més de 100.000 habitants i menys de 300.000: 200.000 €.  
- Més de 300.000 habitants: 300.000 €.  
El nombre d'habitants serà el corresponent a l'últim padró municipal disponible.  
d) Quantia de l'ajuda  
El suport màxim serà del 60% del cost de l'estudi.  
e) Criteris de valoració en l'aplicació d'ajudes públiques  
- Característiques del projecte (40 punts).  
· Problemes de mobilitat urbana en el municipi.  
· Experiència de l'empresa consultora en l'elaboració de PMUS.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (40 punts).  
· Nombre d'habitants del municipi.  
· Mesures de mobilitat introduïdes en els últims anys.  
f) Requeriments de l'estudi  
- El beneficiari de l'ajuda estarà obligat a presentar a la finalització del projecte dos còpies de l'estudi realitzat, tant en suport paper com electrònic.  
- L'estudi haurà de contindre com a mínim els punts indicats en l'annex II.  
- El dit informe disposarà d'un apartat específic d'avaluació energètica i un altre de síntesi i conclusions.  
- L'incompliment d'algun d'estos requisits podrà donar lloc a la revocació de l'ajuda.  
Actuació T21-B: actuacions relacionades amb els plans de mobilitat urbana sostenible.  
a) Descripció de l'actuació  
Esta actuació està orientada als fins següents:  
- Elaboració d'estudis de viabilitat o estudis previs a la implantació de mesures específiques de mobilitat urbana sostenible, que tinguen un impacte important en l'estalvi d'energia.  
- Desenvolupament d'experiències pilot de mesures relacionades amb la mobilitat urbana, com la implantació de sistemes de cotxe compartit, carrils-bus, servicis d'autobús llançadora, etc.  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes els ajuntaments, les mancomunitats i els òrgans o organismes competents de la Comunitat Valenciana.  
Els ajuntaments participants hauran de manifestar, per mitjà d'aprovació en ple municipal, el seu compromís de dur a terme les mesures que proposen els dits estudis sempre que siguen tècnicament i econòmicament viables.  
c) Costos elegibles  
Les ajudes es dirigiran al pagament de les contractacions externes i/o subministraments necessaris. No s'inclou en el cost elegible les inversions/despeses en infraestructura d'obra civil.  
El cost màxim de l'estudi serà de 100.000 €.  
Per a experiències pilot el cost màxim serà de 200.000 €.   
d) Quantia de l'ajuda  
El suport màxim per a esta actuació tindrà un límit del 60% del cost. El 40% restant haurà de ser assumit per l'ens de l'administració pública.  
e) Criteris de valoració en l'aplicació d'ajudes públiques  
- Característiques del projecte (40 punts).  
· Problemes de mobilitat urbana en el municipi.  
· Per als estudis: experiència de l'empresa consultora en l'elaboració de PMUS.  
· Per als projectes pilot: repercussió en el sector.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.   
- Característiques del beneficiari (40 punts).  
· Nombre d'habitants del municipi.  
· Mesures de mobilitat introduïdes en els últims anys.  
f) Requeriments de l'estudi  
- En el cas de la realització d'estudis de viabilitat o estudis previs a la implantació de mesures especifiques de mobilitat urbana sostenible, el beneficiari de l'ajuda estarà obligat a presentar a la finalització del projecte dos còpies de l'estudi realitzat, tant en suport paper com electrònic.  
- El dit informe disposarà d'un apartat específic d'avaluació energètica i un altre de síntesi i conclusions.  
- L'incompliment d'algun d'estos requisits podrà donar lloc a la revocació de l'ajuda.  
Actuació T21-C: promoció de transport urbà amb bicicleta.  
a) Descripció de l'actuació  
Consistix en el disseny i la implantació de la posada en servici de sistemes de bicicletes d'ús públic en ciutats. Les bicicletes estaran a disposició dels usuaris en diverses bases, en funció de les configuracions de les ciutats. El servici haurà d'estar actiu per un període mínim de tres anys a partir de la posada en marxa d'este. El nombre mínim per ciutat serà de 50 bicicletes i tres bases. Cada base tindrà incorporat un sistema de control d'usuaris informatitzat que a més servisca per a gestionar el sistema.  
S'admetrà, la presència parcial o total de bicicletes elèctriques. S'admetran projectes d'ampliació de sistemes ja existents però no la substitució d'un sistema per un altre. Les ampliacions hauran de complir el que s'ha especificat anteriorment. S'incentivaran actuacions concertades entre diversos municipis limítrofs, de manera que s'integren amb un mateix sistema de préstec.  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes els ajuntaments i les mancomunitats de la Comunitat Valenciana.  
c) Costos elegibles  
Encara que es pretén que el sistema quede implantat d'una manera permanent, s'ha calculat un cost per al seu funcionament durant el primer any en funció del nombre de bicicletes convencionals (N), del nombre de bases (B) i de la presència de bicis elèctriques (BE). Este cost elegible (CE) serà sempre imputat a contractacions externes de servicis i subministraments i podrà estar inclòs el manteniment del sistema durant el primer any de funcionament. El cost elegible màxim serà de 300.000 € i vindrà calculat per l'expressió següent:  
CE = 90.000 ((N+BE)/100) 0,6+16.000·B 0,6 + 500 BE  
d) Quantia de l'ajuda  
L'ajuda màxima podrà arribar al 100% del cost, amb un màxim de 300.000 €.  
e) Criteris de valoració en l'aplicació d'ajudes públiques  
- Característiques del projecte (35 punts).  
· Problemes de mobilitat urbana en el municipi.  
· Possibles col·lectius usuaris de sistema.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (45 punts).  
· Nombre d'habitants del municipi.  
· Mesures de mobilitat introduïdes en els últims anys.  
· Disponibilitat de carril bici.  
f) Criteris particulars en l'aplicació d'ajudes públiques  
Per a acollir-se a esta mesura el municipi haurà de presentar un estudi o pla director on s'haja analitzat el foment de l'ús de la bicicleta en general i els sistemes de préstec públic de bicicletes en particular.  
Preferiblement en poblacions de grandària mitjana (30.000 - 300.000 habitants).  
Actuació T22: plans de transport per a empreses.  
L'objectiu d'esta mesura és actuar sobre la mobilitat dels treballadors al seu lloc de treball (polígons industrials, centres de servicis, comercials, educatius, administratius, sanitaris, etc.) per a aconseguir canvis importants en el repartiment modal, amb una major participació dels mitjans més eficients de transport (transport col·lectiu, modes no motoritzats, vehicles d'alta ocupació, etc.) en detriment de la utilització de l'ús del vehicle privat amb baixa ocupació.  
Esta actuació se subdividix en les següents:  
T22-A. Projectes pilot per a l'execució de plans de transport en empreses.  
T22-B. Estudis de plans de transport per a empreses.  
Actuació T22-A: projectes pilot per a l'execució de plans de transport en empreses  
a) Descripció de l'actuació  
Amb esta actuació es pretén promoure inversions en projectes pilot, de duració limitada en el temps, per a posar en marxa plans de transport en empreses o àrees d'activitat (per exemple sistema de lloguer de bicicletes, sistemes de cotxe compartit, etc.).  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes els ajuntaments i els òrgans o organismes competents de la Comunitat Valenciana i les empreses o centres d'activitat de la Comunitat Valenciana, amb un mínim de 200 treballadors.  
c) Costos elegibles  
Es consideraran costos elegibles, els costos de contractació externa en què el beneficiari incórrega per a la posada en marxa del projecte pilot. En els costos elegibles no s'inclouen els costos d'infraestructura d'obra civil.  
Per a la posada en marxa de projectes pilot el cost màxim serà de 150.000 €.   
d) Quantia de l'ajuda  
El suport màxim per a esta actuació tindrà un límit del 60% del cost. El 40% restant haurà de ser assumit pel beneficiari.  
e) Criteris de valoració en l'aplicació d'ajudes públiques  
- Característiques del projecte (30 punts).  
· Problemes de mobilitat urbana en el centre de treball.  
· Estalvi energètic respecte a la situació anterior.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (40 punts).  
· Nombre de treballadors de l'empresa o centre de treball.  
· Destinatari del pla de transport.  
· Distància mitjana recorreguda al centre de treball.  
- Adequació a les línies de política energètica de la Generalitat (10 punts).  
Actuació T22-B: estudis de plans de transport per a empreses.  
a) Descripció de l'actuació  
Amb esta actuació es pretén dur a terme estudis per a realitzar un pla de transport a una empresa o centre d'activitat (polígons industrials, centres de servicis, comercials, educatius, administratius, sanitaris, etc.) dirigits a canviar el mode majoritari de desplaçament al lloc de treball en vehicle turisme, amb baixa ocupació.  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes els ajuntaments i òrgans o organismes competents de la Comunitat Valenciana i les empreses o centres d'activitat de la Comunitat Valenciana, amb un mínim de 200 treballadors.  
Els participants en el projecte afectats hauran de manifestar el seu suport a la realització dels estudis i el compromís de dur a terme les mesures que proposen els dits estudis sempre que siguen tècnicament i econòmicament viables.  
c) Costos elegibles  
Es consideraran costos elegibles als efectes d'ajuda els treballs externs de consultoria.  
Els pressupostos màxims de licitació per a la contractació dels estudis per a l'elaboració de plans de transport en funció dels treballadors de l'empresa, seran els següents:  
- Entre 200 i 1.000: 30.000 €.  
- Entre 1.001 i 5.000: 50.000 €.  
- Entre 5.001 i 10.000: 75.000 €.  
- Més de 10.000: 90.000 €.  
Per a estudis previs de viabilitat a la implantació de mesures específiques de mobilitat al treball, que tinguen un impacte important en l'estalvi d'energia, es considerarà un cost màxim de 25.000 euros.  
d) Quantia de l'ajuda  
El suport màxim per a esta actuació tindrà un límit del 60% del cost. El 40% restant haurà de ser assumit pel beneficiari.  
e) Criteris de valoració en l'aplicació d'ajudes públiques  
- Característiques del projecte (30 punts).  
· Problemes de mobilitat urbana en el centre de treball.  
· Experiència de l'empresa consultora en elaboració de plans de transports.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.   
- Característiques del beneficiari (40 punts).  
· Nombre de treballadors de l'empresa o centre de treball.  
· Destinatari del pla de transport.  
· Distància mitjana recorreguda al centre de treball.  
- Adequació a les línies de política energètica de la Generalitat (10 punts).  
f) Requeriments de l'estudi  
- El beneficiari de l'ajuda estarà obligat a presentar a la finalització del projecte dos còpies de l'estudi realitzat, tant en suport paper com electrònic.  
- El dit informe disposarà d'un apartat específic d'avaluació energètica i un altre de síntesi i conclusions.  
- L'incompliment d'algun d'estos requisits podrà donar lloc a la revocació de l'ajuda.  
Actuació T24: gestió de flotes de transport per carretera.  
L'objectiu d'esta mesura és millorar la gestió de les flotes de transport de mercaderies i viatgers per carretera, per a aconseguir reduir els consums d'energia per viatger o tona transportats.  
Esta actuació se subdividix en les següents:  
T24-A. Realització d'auditories a flotes de transports.  
T24-B. Inversions en sistemes de gestió de flotes.  
Actuació T24-A: auditories en flotes de transports.  
a) Descripció de l'actuació  
Esta actuació consistix en la realització d'auditories a les flotes de transport industrial, passatgers i mercaderies, perquè milloren la seua gestió integral, i així reduir els seus consums energètics i augmentar la seua competitivitat.  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les institucions públiques, empreses públiques o privades de transport de mercaderies i de servici discrecional de passatgers, així com concessionàries de servicis de transport públic, sempre que el nombre de vehicles auditats siga superior a 25 unitats.   
c) Costos elegibles  
Es consideraran costos elegibles als efectes d'ajuda els treballs externs de consultoria.  
El cost elegible màxim per a l'auditoria serà de 30.000 €.  
d) Quantia de l'ajuda  
Per a esta actuació l'ajuda màxima serà del 70% del cost, amb un límit de 21.000 € per auditoria.  
e) Criteris de valoració en l'aplicació d'ajudes públiques  
- Característiques del projecte (30 punts).  
· Experiència de l'empresa consultora.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (40 punts).  
· Tipus de beneficiari.  
· Nombre de vehicles.  
· Mesures d'estalvi introduïdes en l'empresa en els últims anys.  
- Adequació a les línies de política energètica de la Generalitat (10 punts).  
f) Requeriments de l'estudi  
- L'auditoria tindrà en compte, com a mínim, els aspectes següents: gestió de rutes, gestió de càrregues, gestió de combustible, noves tecnologies telemàtiques, adequació de la flotes als servicis, formació de conductors i gestors.  
- El beneficiari de l'ajuda estarà obligat a presentar a la finalització del projecte dos còpies de l'estudi realitzat, tant en suport paper com electrònic.  
- El dit informe disposarà d'un apartat específic d'avaluació energètica i un altre de síntesi i conclusions.  
- L'incompliment d'algun d'estos requisits podrà donar lloc a la revocació de l'ajuda.  
Actuació T24-B: inversions en sistemes de gestió de flotes.  
a) Descripció de l'actuació  
Esta actuació consistix en la creació de línies de suport al finançament de sistemes de gestió de flotes orientats a la disminució del consum energètic.  
Les tipologies dels projectes podran ser, amb caràcter orientatiu i no limitador, les següents:  
- Sistemes telemàtics de gestió de flotes de transport.  
- Programari/maquinari relatiu a la panificació i al control de rutes i itineraris.  
- Sistemes tecnològics de millora en la gestió del combustible.  
- Sistemes tecnològics de gestió de la càrrega i descàrrega.  
En els sistemes de gestió de flotes, es justificarà tècnicament que els sistemes que s'han d'implantar permeten una gestió i optimització dels recursos per mitjà de la localització, les comunicacions amb un servidor en l'oficina, el control, l'anàlisi de dades energètiques per mitjà de programari i generació d'informes de la flota de transports. Els sistemes de gestió hauran de proporcionar en temps reals dades energètiques de la flota: litres de combustible consumits i distància recorreguda, trajecte realitzat, excés de revolucions del motor, excés de temps de ralentí, dades energètiques del remolc amb cambra frigorífica, etc.  
No seran subvencionables equips GPS que no permeten una gestió energètica de la flota.  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les institucions públiques, empreses públiques o privades de transport de mercaderies i de servici discrecional de passatgers, així com concessionàries de servicis de transport públic.  
c) Costos elegibles  
Inversions en els sistemes de gestió de flotes, de càrrega i descàrrega, de combustible i el programari/maquinari relatiu a la planificació i control de rutes.  
d) Quantia de l'ajuda  
Per a esta actuació el límit de l'ajuda serà del 40% del cost elegible, amb un límit de 21.000 € per empresa o projecte.  
e) Criteris de valoració en l'aplicació d'ajudes públiques  
- Característiques del projecte (45 punts).  
· Potencial d'estalvi energètic.  
· Tipus de sistema implantat.  
· Justificació de l'estalvi energètic.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (25 punts).  
· Tipus de beneficiari.  
· Nombre de vehicles.  
- Adequació a les línies de política energètica de la Generalitat (10 punts).  
Actuació T27: renovació de flotes de transport per carretera.  
a) Objecte  
L'objectiu d'esta mesura és la modernització del parc de vehicles industrials relacionats amb el transport per carretera (autobusos i camions) i del material mòbil vinculat a tasques de transport en aeroports, ports, activitats mineres, industrials i de servici (encara que no es tracte de vehicles matriculats): per exemple tractors d'equipatges o tractors de remolc d'avions, camions per a trasllat de contenidors, dumpers, etc., per a aprofitar els avantatges de la major eficiència energètica dels vehicles nous.  
b) Descripció de l'actuació  
El programa té la finalitat de promoure l'adquisició de vehicles industrials i material mòbil elèctrics, amb pila de combustible, propulsió híbrida, alimentats per gas natural, gasos liquats del petroli (GLP) o hidrogen per mitjà de l'atorgament d'ajudes econòmiques que disminuïxen l'extracost en els vehicles alternatius en relació amb vehicles equivalents de disseny i motorització tradicional.  
Serà objecte d'ajuda:  
- L'adquisició de vehicles i material mòbil nou, elèctrics, de propulsió híbrida (sempre que tinguen capacitat de tracció elèctrica al 100% per mitjà de bateries), amb pila de combustible o alimentats per gas natural, gasos liquats del petroli, o hidrogen.  
- La transformació a gas natural dels vehicles industrials, sempre que no es troben disponibles comercialment en el mercat vehicles de semblants característiques funcionant amb gas natural.  
c) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les persones físiques o jurídiques de naturalesa pública o privada.  
No podran tindre la condició de beneficiaris les empreses que realitzen per compte d'altri operacions de transport de mercaderies per carretera i vagen a adquirir nous vehicles de transport de mercaderies.  
d) Costos elegibles  
Els costos elegibles seran:  
- Inversions en vehicles i material mòbil.  
- El cost derivat de la transformació del vehicle a gas natural.  
e) Quantia de l'ajuda  
S'establixen els límits màxims següents:  
- Vehicles i material mòbil elèctrics, de propulsió amb hidrogen o de piles de combustible, híbrids (doble font d'energia) amb acumulació d'energia en bateries: un import màxim per vehicle de 50.000 €.  
- Vehicles alimentats i material mòbil per gas natural, i gasos liquats del petroli: import màxim per vehicle de 12.000 €.  
- Transformació de vehicles a gas natural: l'ajuda màxima serà d'un 33% del cost de la transformació amb un límit de 12.000 € per vehicle.  
En tot cas, estes ajudes no podran superar el 15% del preu de mercat dels vehicles i material mòbil.  
f) Criteris de valoració en l'aplicació d'ajudes públiques  
- Característiques del projecte (40 punts).  
· Característiques dels vehicles adquirits.  
· Tipus de combustible del nou vehicle.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (30 punts).  
· Tipus de beneficiari.  
· Tipus de servici prestat.  
- Adequació a les línies de política energètica de la Generalitat (10 punts).  
g) Criteris particulars en l'aplicació d'ajudes públiques  
- Per a esta actuació seran vàlids com a justificants de pagament els sistemes de finançament de rènting i lísing. Per a estos casos on el mecanisme de finançament impedix vincular l'ús del vehicle amb la propietat, l'ajuda es destinarà a l'empresa propietària del vehicle, que haurà de justificar davant de l'AVEN l'aplicació d'un descompte en l'abonament del servici financer de valor igual o superior a la relació entre l'ajuda del programa i el preu franc fàbrica del vehicle. Este descompte haurà d'aplicar-se durant tota la vida del servici financer, i este és d'un mínim de tres anys de duració, així com en el valor de l'opció de compra neta, en el cas d'efectuar-se la compra del vehicle per part de l'usuari.  
Actuació T28: transformació de vehicles turisme a GLP.  
a) Descripció de l'actuació  
Programa que té la finalitat de promoure la transformació de vehicles turisme per a ser alimentats per GLP, per mitjà de l'atorgament d'ajudes econòmiques que disminuïxen l'extracost de la dita transformació.  
b) Potencials beneficiaris  
Podran accedir a les ajudes les persones físiques o jurídiques de naturalesa pública o privada.  
c) Costos elegibles  
Els costos elegibles seran els derivats de la pròpia transformació del vehicle a GLP.  
d) Quantia de l'ajuda  
L'ajuda màxima serà d'un 33% del cost de la transformació amb un límit de 450 € per vehicle.  
e) Criteris de valoració en l'aplicació d'ajudes públiques  
- Característiques del projecte (40 punts).  
· Característiques de la transformació.  
· Reducció d'emissions de CO2.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (30 punts).  
· Tipus de beneficiari.  
· Tipus de servici prestat.  
- Adequació a les línies de política energètica de la Generalitat (10 punts).  
Actuació T29: inversions en estacions de recàrrega de combustible.  
L'objectiu d'esta mesura és l'establiment de noves estacions de recàrrega o ompliment de combustibles alternatius als convencionals a fi de potenciar l'adquisició de vehicles que utilitzen este tipus d'energies, i aconseguir així, aprofitar els avantatges de la major eficiència energètica dels nous vehicles.  
Esta actuació se subdividix en les següents:  
T29-A. Estacions de recàrrega per a vehicles turismes.  
T29-B. Estacions de recàrrega per a flotes de transports.  
Actuació T29-A: estacions de recàrrega per a vehicles turismes.  
a) Descripció de l'actuació  
El programa té la finalitat de promoure la implantació d'estacions de recàrrega o ompliment de gas natural, GLP o d'hidrogen, destinades a servici públic en general o a una determinada flota de vehicles turisme.  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les persones físiques o jurídiques de naturalesa pública o privada.  
c) Costos elegibles  
Els costos elegibles seran les inversions en equips, accessoris, canonades i els sistemes de control i regulació.  
d) Quantia de l'ajuda  
- Estacions d'ompliment o recàrrega de servici públic general, amb els límits següents:  
· GLP i Gas natural: 30% de la inversió fins a un màxim de 60.000 €.  
· Hidrogen: 30% de la inversió fins a un màxim de 100.000 €.   
- Estacions d'ompliment o recàrrega individuals, és a dir, destinada a una determinada flota de turismes tindran un límit de 30% de la inversió, amb un màxim de 30.000 €.  
e) Criteris de valoració en l'aplicació d'ajudes públiques  
- Característiques del projecte (60 punts).  
· Característiques estació de recàrrega.  
· Nombre d'assortidors.  
· Tipus de combustible.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus de beneficiari.  
- Adequació a les línies de política energètica de la Generalitat (10 punts).  
Actuació T29-B: estacions de recàrrega per a flotes de transports.  
a) Descripció de l'actuació  
El programa té la finalitat de promoure la implantació d'estacions de recàrrega o ompliment de gas natural, GLP o d'hidrogen, en flotes de transports, tant per a ús individual com col·lectiu (utilitzada per diverses empreses).  
b) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les persones físiques o jurídiques de naturalesa pública o privada.  
c) Costos elegibles  
Els costos elegibles seran les inversions en equips, accessoris, canonades i els sistemes de control i regulació.  
d) Quantia de l'ajuda  
- Estacions d'ompliment individuals: 30% de la inversió fins a un màxim de 30.000 €.  
- Estacions d'ompliment col·lectives: 30% de la inversió fins a un màxim de 60.000 €.  
e) Criteris de valoració en l'aplicació d'ajudes públiques  
- Característiques del projecte (60 punts).  
· Característiques estació de recàrrega.  
· Nombre d'assortidors.  
· Tipus de combustible.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus de beneficiari.  
- Adequació a les línies de política energètica de la Generalitat (10 punts).  
3. Programa d'Estalvi i Eficiència Energètica en l'Edificació  
Actuació ED31: rehabilitació energètica de l'envoltant tèrmica dels edificis existents.  
a) Objecte  
Reduir la demanda energètica en calefacció i refrigeració dels edificis existents no residencials (oficines, hotels, hospitals, instal·lacions esportives, comercials, centres d'ensenyança, etc.) per mitjà de la rehabilitació energètica de la seua envoltant tèrmica.  
No seran objecte de subvenció les actuacions en què es rehabilite l'envoltant tèrmica d'edificis residencials (habitatges unifamiliars i habitatges en bloc).  
b) Descripció de l'actuació  
Esta mesura pretén fomentar la rehabilitació energètica de l'envoltant tèrmica dels edificis existents no residencials de manera que complisquen, almenys, amb les exigències mínimes que fixa el Codi Tècnic de l'Edificació. La transmitància de murs de façana, parets mitgeres, tancaments en contacte amb el terreny, sòls, cobertes, lluernes, buits i particions interiors en contacte amb espais no habitables que es reformen o substituïsquen serà menor que el valor límit que establix el codi tècnic per a la zona climàtica de la localitat en què es troba l'edifici. Les reformes realitzades hauran d'aconseguir una reducció anual en la demanda de calefacció i refrigeració de l'edifici, i podran ser excloses de la subvenció aquelles mesures de molt baix estalvi energètic.   
Serà requisit imprescindible que les obres que s'han d'executar tinguen com a objecte la millora de l'envoltant tèrmica de l'edifici entenent que esta es referix a tots els tancaments que limiten l'espai habitable amb l'ambient exterior (aire, terreny o un altre edifici), i per totes les particions interiors que limiten els espais habitables amb els espais no habitables que al seu torn estiguen en contacte amb l'ambient exterior.   
Les actuacions energètiques considerades dins d'esta mesura seran aquelles que aconseguisquen una reducció de la demanda energètica en calefacció i refrigeració de l'edifici i podran ser, amb caràcter orientatiu i no limitador, les següents:  
- Rehabilitació tèrmica de façanes i parets mitgeres per mitjà de col·locació de material aïllant tèrmic en els murs, ja siga per l'interior, per l'exterior o injectat dins del mur en la cambra d'aire.  
- Rehabilitació tèrmica de cobertes per mitjà de col·locació d'aïllant tèrmic per l'interior de la coberta (per mitjà de panell sandvitx, panell semirígit, aïllant encolat o fixat, etc.) o per l'exterior de la coberta (transformació a coberta invertida, per mitjà d'aïllament projectat, etc.).  
- Rehabilitació amb aïllament tèrmic de forjats en contactes amb espais no habitables, forjats en contacte amb l'exterior i forjats en contacte amb el terreny.  
- Rehabilitació amb aïllament tèrmic de particions interiors en contacte amb espais no habitables.  
- Reforma tèrmica de buits (finestres i portes envidrades) i lluernes per mitjà de substitució de fusteria per una altra amb ruptura de pont tèrmic o menor transmitància tèrmica i substitució dels vidres per vidres dobles o vidres especials (baix emissius, de control solar, selectius).  
- Reformes que incloguen mesures bioclimàtiques com ara murs Trombe, murs parietodinàmics, ventilació natural, cobertes ventilades, cobertes enjardinades, etc.  
Aquelles actuacions en què es reformen buits i lluerna, el nou vidre haurà de complir una transmitància tèrmica màxima, U de 3,3 W/m²K i el nou buit o lluerna no podrà augmentar la seua superfície en més d'un 10% respecte a la situació actual.  
No seran objecte de subvenció:  
- Reformes de buits envidrats en tancaments interiors de l'edifici.  
- Els tancaments envidrats que es col·loquen amb la finalitat de tancar terrasses, balcons o galeries, ja que estos tancaments suposen una modificació, i no una rehabilitació, de l'envoltant tèrmica.  
- Qualsevol reforma que no comporte una reducció de la demanda energètica.  
El càlcul de l'estalvi energètic es realitzarà per mitjà de la comparació de la demanda de l'edifici en la situació actual amb la situació millorada que es pretén aconseguir després de la reforma.   
c) Potencials beneficiaris  
Empreses de servicis energètics i de manteniment, persones físiques o jurídiques de naturalesa pública o privada, propietaris o titulars d'edificis del sector terciari (en particular administracions públiques i empreses privades).  
d) Cost elegible  
Es considerarà cost elegible el cost de materials, l'obra civil, les instal·lacions auxiliars com ara la bastimentada, sempre que es justifiquen degudament, l'auditoria energètica o diagnòstic energètic previ i el projecte d'arquitectura/enginyeria en la part corresponent a esta mesura.   
En les reformes de buits envidrats, no es considerarà cost elegible les persianes, el caixó de les persianes o la instal·lació de tendals.   
Es consideraran només projectes la inversió dels quals siga superior a 3.000 euros.  
e) Quantia de l'ajuda  
La quantia màxima de l'ajuda serà fins al 22% del cost elegible, amb un màxim de 300.000 €.  
Aquells projectes que afecten un nombre elevat d'edificis o que incloguen solucions bioclimàtiques, la quantia màxima de l'ajuda podrà ascendir al 30% del cost elegible.  
En el cas de reformes integrals de l'envoltant tèrmica de l'edifici o reformes de certa complexitat tècnica que requerisquen d'una auditoria energètica o diagnòstic energètic previ, la quantia màxima de l'ajuda per al dit estudi serà del 75% del seu cost, sempre que s'executen les mesures proposades en l'auditoria o diagnòstic energètic.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Estalvi energètic amb la nova instal·lació.  
· Antiguitat de l'edifici.  
· Tipus de rehabilitació tèrmica realitzada.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus d'edifici.  
- Titularitat de l'edifici (10 punts).  
g) Criteris particulars  
S'haurà de justificar, a més, el compliment de les exigències mínimes d'eficiència energètica en aquella part de l'envoltant tèrmica que es rehabilite, segons document HE1- Limitació de la demanda energètica, del Codi Tècnic de l'Edificació. Aquelles modificacions, reformes o rehabilitacions de cobertes i/o façanes que estiguen subjectes al Codi Tècnic de l'Edificació (amb caràcter general, les d'edificis de superfície útil superior a 1.000 metres quadrats on es renova més del 25% del total dels seus tancaments) hauran de complir les exigències del document HE1 Limitació de la demanda energètica, i aportar certificat d'este fet (fitxes justificatives de l'opció simplificat o certificat del programa LIDER o un altre document reconegut).  
A més, com a documentació complementària a les exigides en l'article 8 i en l'article 15, s'haurà d'aportar:  
- En la presentació de la sol·licitud:  
· Plans i fotografies dels elements que s'ha de substituir en l'edifici.  
· Document oficial que acredite l'antiguitat de l'edifici.  
· Projecte d'arquitectura, en el cas que fóra preceptiu.  
- Junt amb la documentació justificativa de les inversions:  
· Certificat d'obra expedit pel tècnic responsable, en el cas que fóra preceptiu.  
· Llicència d'obra o permís municipal que corresponga.  
· Fotografies acreditatives de la realització de les obres.  
h) Termini de justificació  
La data de justificació de l'actuació objecte de subvenció serà el 31 de juliol de 2010. No obstant això, hauran de presentar dos certificats, el primer amb data límit el 31 de juliol de 2009 i el segon amb data 31 de juliol de 2010. A estos certificats s'adjuntarn els justificants de despesa i pagament corresponents, segons s'indica en el punt 3 de l'article 15.   
Actuació ED32: millora de l'eficiència energètica de les instal·lacions tèrmiques dels edificis existents.  
a) Objecte  
Reduir el consum d'energia de les instal·lacions tèrmiques existents dels edificis (calefacció, refrigeració i producció d'aigua calenta sanitària).  
b) Descripció de l'actuació  
Esta mesura pretén millorar l'eficiència energètica de les instal·lacions de calefacció, refrigeració i producció d'aigua calenta sanitària que es renoven.   
Es consideren com a instal·lacions tèrmiques, les instal·lacions de climatització (calefacció, refrigeració) i de producció d'aigua calenta sanitària destinades a atendre la demanda de benestar tèrmic i higiene de les persones en edificis existents.  
També es consideraran les noves instal·lacions de sistemes centralitzats de calefacció i refrigeració de barri o que donen servici a diversos edificis, així com la reforma i ampliació de les existents.  
Les actuacions energètiques que podran ser objecte d'ajuda, sempre que es justifiquen documentalment, seran les següents:  
- Substitució d'equips per a producció de calor i/o fred per altres: bombes de calor i màquines refrigeradores, seleccionats basant-se en un major rendiment energètic, tant per a instal·lacions de tipus individual com centralitzades. També seran objecte d'ajuda aquells equips de bomba de calor que incorporen un circuit de recuperació de gasos calents per a producció d'aigua calenta durant el cicle de refrigeració. Les noves instal·lacions tindran una potència tèrmica superior a 12 kW i hauran de reduir els consums de refrigeració i calefacció de l'edifici en un 20%.  
- Substitució de calderes de potència tèrmica nominal superior a 70 kW, per altres que tinguen un rendiment > 93,6% a potència nominal i amb una temperatura mitjana de l'aigua en la caldera de 70 ºC.  
- Millora de l'eficiència energètica de les instal·lacions de climatització per mitjà de la instal·lació de màquines d'absorció/adsorció que treballen amb calors residuals o renovables (solar, etc.), sempre que aconseguisquen una reducció almenys d'un 20% del consum d'energia.   
- Substitució d'equips de bombament de fluids caloportadors de cabal constant per equips de bombament de cabal variable, sempre que aconseguisquen una reducció almenys d'un 20% del consum d'energia.  
- Substitució de ventiladors dels sistemes de ventilació i condicionament d'aire, sempre que aconseguisquen una reducció almenys d'un 20% del consum d'energia.   
- Sistemes de refredament gratuït per aire exterior i de recuperació de calor de l'aire d'extracció, inclosos aquells que disposen de sistemes de recuperació amb refredament evaporatiu a l'entrada de l'aire d'expulsió, sempre que aconseguisquen una reducció almenys d'un 20% del consum d'energia.  
- Millora dels sistemes de climatització de piscines cobertes, inclòs el calfament de l'aigua del vas de la piscina, sempre que aconseguisquen una reducció almenys d'un 20% del consum d'energia.  
- Les noves instal·lacions de sistemes centralitzats de calefacció i refrigeració de barri o que donen servici a diversos edificis, així com la reforma i ampliació de les existents, sempre que aconseguisquen una reducció almenys d'un 20% del consum d'energia.  
- Sistemes de control i regulació d'equips i/o instal·lacions sempre que aconseguisquen una reducció almenys d'un 20% del consum d'energia.  
- Sistemes de comptabilització i telegestió del consum d'energia, com les que establix el RITE en la seua instrucció tècnica GG-4.6.4.4, així com la instal·lació d'equips de mesura dirigits a la contractació de servicis energètics.  
- Altres actuacions energètiques que aconseguisquen una reducció almenys d'un 20% del consum d'energia convencional en les instal·lacions tèrmiques existents dels edificis.  
Seran considerades actuacions preferents, als efectes de concessió d'esta ajuda, aquelles mesures d'estalvi energètic recomanades en el dictamen realitzat per l'agent autoritzat per a realitzar la inspecció periòdica d'eficiència energètica que establix la instrucció tècnica IT-4 del RITE. Així mateix, ho seran aquelles mesures necessàries per a implantar una comptabilització i telegestió del consum d'energia, com les que establix el RITE en el seu RP-8.0.3.6.  
El càlcul de l'estalvi energètic es realitzarà per mitjà de la comparació del consum energètic de la instal·lació tèrmica objecte en la situació actual i en la situació millorada que es pretén aconseguir després de la reforma.  
c) Potencials beneficiaris  
Empreses de servicis energètics i de manteniment, persones físiques o jurídiques de naturalesa pública o privada, propietaris o titulars d'edificis del sector residencial i terciari.  
d) Cost elegible  
Es consideraran costos elegibles: els equips de generació i transport, l'estesa de les canonades de transport dels fluids caloportadors, els seus sistemes de regulació, control, comptabilització i telegestió, l'auditoria energètica o diagnòstic energètic previ i el projecte d'enginyeria en la part corresponent a esta mesura.  
Es consideraran només projectes la inversió dels quals siga superior a 6.000 euros.  
e) Quantia de l'ajuda  
Amb caràcter general, la quantia màxima de l'ajuda serà del 22% del cost elegible. No obstant això, el percentatge màxim d'ajuda podrà ser major en:  
- Aquells projectes que incorporen equips d'etiquetatge energètic A o amb altes prestacions energètiques: quantia màxima de l'ajuda 30% del cost elegible.   
- Els sistemes de comptabilització i telegestió del consum d'energia: quantia màxima de l'ajuda 35% del cost elegible.  
- En el cas de reformes integrals de la instal·lació tèrmica de l'edifici o reformes d'una certa complexitat tècnica que requerisquen d'una auditoria energètica o diagnòstic energètic previ, la quantia màxima de l'ajuda per al dit estudi serà del 75% del seu cost, sempre que s'executen les mesures proposades en l'auditoria o diagnòstic energètic.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Estalvi energètic amb la nova instal·lació.  
· Àrea climatitzada afectada per la nova instal·lació.  
· Característiques tecnicoenergètiques de la nova instal·lació.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus d'edifici.  
- Titularitat de l'edifici (10 punts).  
g) Criteris particulars  
Totes les reformes d'instal·lacions hauran de complir el Reglament d'Instal·lacions Tèrmiques dels Edificis (RITE), aprovat pel Reial Decret 1027/2007, de 20 de juliol.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
Actuació ED33: millora de l'eficiència energètica de les instal·lacions d'il·luminació interior en els edificis existents.  
a) Objecte  
Reduir el consum d'energia de les instal·lacions d'il·luminació interior existents.  
b) Descripció de l'actuació  
Esta mesura pretén millorar l'eficiència energètica de les instal·lacions d'il·luminació interior que es renoven.  
Les actuacions energètiques incloses dins d'esta mesura seran aquelles que aconseguisquen una reducció almenys d'un 25% del consum d'energia convencional en la il·luminació interior dels edificis, i garantir un confort lumínic adequat a la tasca que s'ha de realitzar i que es justifiquen documentalment. Les actuacions energètiques podran ser, amb caràcter orientatiu i no limitador, les següents:  
- Lluminàries, làmpades i equip: substitució del conjunt per un altre amb lluminàries de major rendiment, làmpades de major eficiència i reactàncies electròniques regulables i que permeten reduir la potència instal·lada en il·luminació, almenys, en un 30%, i així es complixen els requeriments de qualitat i confort visual reglamentats.  
- Sistemes de control d'encesa i regulació de nivell d'il·luminació: inclouran aquells sistemes de control per presència i regulació de nivell d'il·luminació segons l'aportació de llum natural, que aconseguisquen un estalvi elèctric, almenys, d'un 20% anual respecte a la instal·lació sense control o regulació.  
- Canvi de sistema d'il·luminació: reubicació dels punts de llum amb utilització de les tecnologies anteriors, de manera que es reduïsca el consum elèctric anual respecte al sistema actual d'il·luminació, almenys, en el 30%.  
El càlcul de l'estalvi energètic es realitzarà per mitjà de la comparació del consum energètic de la instal·lació d'il·luminació interior objecte en la situació actual i en la situació millorada que es pretén aconseguir després de la reforma.  
c) Potencials beneficiaris  
Empreses de servicis energètics i de manteniment, persones físiques o jurídiques de naturalesa pública o privada propietaris o titulars d'edificis del sector residencial i terciari (en particular administracions públiques i empreses privades).  
d) Cost elegible  
Es considerarà cost elegible les inversions en lluminàries, làmpades, equips, sistemes de control i regulació, costos associats a la instal·lació, projecte d'enginyeria en la part corresponent a esta mesura i l'auditoria o diagnòstic energètic previ.  
Es consideraren només projectes la inversió dels quals siga superior a 1.000 euros.  
e) Quantia de l'ajuda  
La quantia màxima de l'ajuda serà del 22% del cost elegible i amb un màxim de 10.000 € per edifici d'habitatges en bloc i 50.000 € per edifici destinat a altres usos que no siguen habitatge.  
Aquells projectes amb instal·lacions d'il·luminació d'alta eficiència, la quantia màxima de l'ajuda podrà ascendir al 30% del cost elegible.  
En el cas de reformes integrals de la instal·lació d'il·luminació de l'edifici o reformes de certa complexitat tècnica que requerisquen una auditoria energètica o diagnòstic energètic previ, la quantia màxima de l'ajuda per al dit estudi serà del 75% del seu cost, sempre que s'executen les mesures proposades en l'auditoria o diagnòstic energètic.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Estalvi energètic amb la nova instal·lació.  
· Àrea il·luminada afectada per la nova instal·lació.  
· Característiques tecnicoenergètiques de la nova instal·lació.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus d'edifici.  
- Titularitat de l'edifici (10 punts).  
g) Criteris particulars  
Les exigències mínimes d'eficiència energètica que ha de complir la instal·lació d'il·luminació que es rehabilite són les que figuren en el document HE3, Eficiència Energètica de les Instal·lacions d'Il·luminació del Codi Tècnic de l'Edificació.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
4. Programa d'Estalvi i Eficiència Energètica en els Servicis Públics  
Actuació SP41: renovació de les instal·lacions d'enllumenat públic exterior existents.  
a) Objecte  
Fomentar la substitució dels equipaments existents de l'enllumenat públic exterior per altres més actuals i eficients, i associar sempre els canvis a la reducció del consum d'energia.  
b) Descripció de l'actuació  
La mesura pretén renovar les instal·lacions d'enllumenat públic exterior existents aplicant criteris d'estalvi i eficiència energètica, i posar a disposició dels ajuntaments i de les institucions públiques els mitjans econòmics necessaris que en possibiliten la realització.  
Les actuacions energètiques considerades dins d'esta mesura seran aquelles que aconseguisquen una reducció del consum d'energia elèctrica en enllumenat exterior i que es justifiquen documentalment. Les actuacions energètiques seran les següents:  
- Substitució de làmpades de vapor de mercuri i equip auxiliar per làmpades de vapor de sodi alta pressió amb el seu respectiu equip auxiliar.  
- Seguint els criteris d'estalvi i eficiència energètica, únicament es consideraran els projectes que realitzen la substitució de làmpades per altres de menor potència i major eficàcia lluminosa (lm/W).   
- Substitució de lluminàries per altres lluminàries amb major rendiment i làmpada de menor potència. Seran considerades aquelles lluminàries que tinguen major rendiment que les anteriors i en tots els casos no hauran de transmetre flux a l'hemisferi superior.  
- Instal·lació de sistemes de regulació del nivell lluminós que permeten reduir els nivells d'il·luminació en les vies públiques quan es reduïx l'activitat d'estes.  
- Instal·lació de sistemes d'encesa/apagat per mitjà de rellotge astronòmic.  
- Instal·lació de sistemes centralitzats de control d'enllumenat públic.  
El càlcul de l'estalvi energètic es realitzarà per mitjà de la comparació del consum energètic de la instal·lació objecte en la situació actual i en la situació millorada que es pretén aconseguir després de la reforma.  
Els canvis realitzats en làmpades i lluminàries hauran de permetre l'aplicació, almenys, dels sistemes de regulació existents abans de realitzar les renovacions. No s'acceptaran canvis que porten a estalvis energètics si no s'aconseguixen per mitjà d'eficiència respecte a la seua situació anterior.  
c) Documentació tècnica associada  
Totes les instal·lacions que s'acullen a esta mesura hauran de realitzar una memòria tècnica energètica referida a l'enllumenat públic que haja de patir renovació en les seues instal·lacions seguint un protocol de realització que es troba disponible en la pàgina web de l'Agència Valenciana de l'Energia (www.aven.es). El document haurà d'estar firmat per un tècnic responsable d'enllumenat de l'ajuntament que assumisca la veracitat de la informació. La correcta presentació d'este document serà condició indispensable per a l'obtenció de l'ajuda.  
d) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes els ajuntaments, les institucions públiques o les empreses públiques o privades concessionàries del servici d'enllumenat exterior, comunitats de propietaris i qualsevol associació o entitat pública o privada amb responsabilitat en l'enllumenat públic exterior.  
e) Cost elegible  
Formaran part de les partides elegibles el cost dels elements següents:  
- Làmpades i equips auxiliars.  
- Lluminàries.  
- Balastos electrònics.  
- Rellotges astronòmics.  
- Equips de centralització.  
- Sistemes de regulació del nivell lluminós.  
- Quadros elèctrics, reforma d'instal·lacions directament associades al projecte de renovació d'equips objecte de l'ajuda.  
- Realització de projectes d'enginyeria.  
Sense perjuí del que establix el punt 2 de l'article 3 d'esta orde, no es considera cost elegible:  
- Obra civil.  
- Columnes, bàculs o qualsevol altre element de sustentació de la lluminària.  
- Cost de direcció d'obra.  
- Estudis de seguretat i salut.  
Per a quantificar les actuacions, l'AVEN aplicarà uns preus màxims basats en dades estadístiques pròpies i en la base de dades de l'Institut Valencià de l'Edificació (IVE).  
Es consideraren només projectes la inversió dels quals siga superior a 6.000 euros.  
f) Quantia de l'ajuda  
L'ajuda màxima a cada projecte, segons les mesures tècniques desenvolupades, serà del 40% del cost elegible.  
g) Criteris de valoració en l'aplicació d'ajudes públiques  
- Característiques del projecte (50 punts).  
· Energia estalviada en el projecte.  
· Repercussió en el municipi.  
· Aportació de l'assessoria energètica.  
- Qualitat de la documentació presentada (20 punts).  
· Claredat i comprensió de la documentació.   
· Presentació de la documentació exigida en la convocatòria.  
- Característiques del beneficiari (30 punts).  
· Tipus de beneficiari.  
· Nombre d'habitants del municipi.  
· Mesures d'estalvi dutes a terme en els últims anys.  
h) Criteris particulars en l'aplicació d'ajudes públiques  
- Es prioritzaran les actuacions que siguen el resultat d'una assessoria energètica prèvia al municipi. En este cas, s'haurà d'aportar una còpia d'esta en el moment de sol·licitar l'ajuda.  
- Estes ajudes, per a un mateix projecte, no seran compatibles amb les ajudes obtingudes del Pla d'Electrificació Rural (PLAVER).  
i) Modalitat de concessió de les ajudes  
Les actuacions que se subvencionen a través de la corresponent resolució de concessió d'ajudes, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
Actuació SP45: millora de l'eficiència energètica de les instal·lacions actuals de potabilització, proveïment i depuració d'aigües residuals.  
a) Objecte  
Fomentar la substitució de tecnologies existents en l'actualitat en les instal·lacions de potabilització, proveïment, depuració d'aigua per altres tecnologies més eficients, i associar sempre els canvis a la reducció del consum d'energia.  
b) Descripció de l'actuació  
La mesura consistix a introduir criteris d'eficiència energètica i baix consum energètic per a la reforma de les instal·lacions existents referent a projectes de potabilització, proveïment i depuració d'aigües residuals, en les instal·lacions que són de titularitat pública.  
L'objectiu és aconseguir la introducció de nous equips amb tecnologia més moderna que possibiliten un major estalvi i eficiència energètica en les instal·lacions existents, com ara:  
- Regulació electrònica de motors.  
- Control i automatització de processos.  
- Optimització fang.  
- Substitució de difusors.  
- Substitució per motors d'alta eficiència.  
No se subvencionaran projectes de desplaçaments horaris de la corba de treball que donen lloc a estalvis econòmics i no energètics.  
c) Documentació tècnica associada  
Totes les instal·lacions que s'acullen a esta mesura hauran de completar una memòria tècnica energètica facilitada per l'AVEN, on s'incloguen les dades principals del projecte: sol·licitant de l'ajuda, descripció de la solució tècnica proposada junt amb els catàlegs dels equips utilitzats que indiquen característiques tècniques, inversió i càlcul de l'estalvi energètic proposat per mitjà de comparació del consum energètic històric i el de la situació millorada que es pretén aconseguir després de la posada en marxa del projecte.  
El document haurà d'estar firmat per un tècnic responsable del projecte que assumisca la veracitat de la informació. La correcta presentació d'este document serà condició indispensable per a l'obtenció de l'ajuda.   
d) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes els ajuntaments, les institucions públiques o les empreses públiques o privades concessionàries del servici de potabilització, proveïment d'aigua i/o depuració d'aigües residuals, amb responsabilitat en aigües de consum públic.  
e) Cost elegible  
Formaran part de les partides elegibles els costos en equips i instal·lacions.   
Sense perjuí del que establix el punt 2 de l'article 3 d'esta orde, no es considera cost elegible:  
- Obra civil.  
- Cost de direcció d'obra.  
- Estudis de seguretat i salut.  
f) Quantia de l'ajuda  
L'ajuda màxima a cada projecte, segons les mesures tècniques desenvolupades, serà del 40% del cost elegible.  
g) Criteris de valoració en l'aplicació d'ajudes públiques  
- Característiques del projecte (50 punts).  
· Estalvi energètic en funció del cost elegible.  
· Tipus de projecte.  
- Qualitat de la documentació presentada (20 punts).  
· Claredat i comprensió de la documentació.   
· Presentació de la documentació exigida en la convocatòria.  
- Característiques del beneficiari (30 punts).  
· Població equivalent a què dóna servici.  
· Tipus d'empresa.  
· Mesures d'estalvi dutes a terme en els últims anys.  
h) Modalitat de concessió de les ajuda  
Les actuacions que se subvencionen a través de la corresponent resolució de concessió d'ajudes, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
5. Programa d'Estalvi i Eficiència Energètica en Agricultura i Pesca  
Actuació AG61: inversions en mesures d'estalvi en comunitats de regants.  
a) Objecte  
Introduir i conscienciar els agents del sector sobre la importància de l'eficiència energètica en l'ús d'equips agrícoles consumidors d'energia, en especial, els sistemes de reg.  
b) Descripció de l'actuació  
Amb esta actuació es pretén promoure inversions en substitució d'equips i instal·lacions consumidores d'energia per equips i instal·lacions que utilitzen tecnologies d'alta eficiència o la millor tecnologia disponible. Estes mesures hauran sigut proposades prèviament a través de l'auditoria energètica realitzada en la comunitat de regants.  
c) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les comunitats de regants de la Comunitat Valenciana.   
d) Costos elegibles  
Es considerarà cost elegible tota la inversió, exclosa l'obra civil, en materials i mà d'obra, de tots aquells elements que es canvien, afigen o substituïxen en la comunitat de regants, fruit del conjunt de mesures proposades en l'auditoria energètica realitzada i a fi d'incrementar l'estalvi i l'eficiència energètica en la comunitat.  
e) Quantia de l'ajuda  
El suport públic màxim per a la implantació de les mesures serà del 20% del cost elegible.  
f) Criteris de valoració en l'aplicació d'ajudes públiques  
- Característiques del projecte (50 punts).  
· Relació entre cost elegible del projecte i l'estalvi obtingut.  
· Repercussió per al sector.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.   
- Característiques del beneficiari (20 punts).  
· Extensió de les terres ocupades per la comunitat.  
- Adequació a les línies de política energètica de la Generalitat (10 punts).  
6. Programa d'Estalvi i Eficiència Energètica en Transformació de l'Energia  
Actuació TE71: estudis de viabilitat per a cogeneracions.  
a) Objecte  
L'objectiu d'esta mesura és analitzar la viabilitat econòmica del nou potencial de cogeneració d'alta eficiència existent a la Comunitat Valenciana, per mitjà de la identificació i la realització d'estudis en nous emplaçaments, en els quals l'existència d'una demanda de calor útil permeta l'aplicació d'esta tecnologia segons els criteris plantejats en el Reial Decret 616/2007 de foment de la cogeneració.  
b) Descripció de l'actuació  
Estudis de viabilitat dirigits a promoure noves plantes de cogeneració, per la qual cosa haurà de realitzar-se un anàlisi de viabilitat econòmica en el marc i els escenaris en què han de desenvolupar-se estes noves plantes de cogeneració.  
c) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les empreses del sector industrial, servicis i tractament de residus industrials.  
d) Costos elegibles  
Es consideraran costos elegibles als efectes d'ajuda els treballs externs de consultoria.  
e) Quantia de l'ajuda  
La quantia màxima serà del 75% del cost de l'estudi, amb un màxim d'11.250 € per estudi.  
f) Criteris de valoració en l'aplicació d'ajudes públiques  
- Característiques del projecte (50 punts).  
· Possibilitat real de cogeneració.  
· Complexitat estudi cogeneració.  
· Experiència de l'empresa consultora en elaboració d'estudis de viabilitat.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.   
- Característiques del beneficiari (20 punts).  
· Grandària de l'empresa.  
· Realització d'altres estudis de viabilitat per a cogeneració.  
- Adequació a les línies de política energètica de la Generalitat (10 punts).  
g) Requeriments de l'estudi de viabilitat  
- L'estudi de viabilitat haurà de contindre com a mínim els punts indicats en l'annex II.  
- El beneficiari de l'ajuda estarà obligat a presentar a la finalització del projecte dos còpies de l'estudi de viabilitat realitzat, tant en suport paper com electrònic, així com un resum de resultats segons formulari facilitat per l'AVEN (disponible igualment en la pàgina web, www.aven.es).  
- L'incompliment d'algun d'estos requisits podrà donar lloc a la revocació de l'ajuda.  
Actuació TE72: auditories energètiques en plantes de cogeneració.  
a) Objecte  
L'objectiu d'esta mesura és avaluar el potencial de cogeneració existent a la Comunitat Valenciana, per mitjà de la realització d'auditories o estudis energètics en les centrals de cogeneració ja operatives, per a analitzar l'optimització del seu disseny i potència amb les tecnologies, condicions de funcionament i marc legal actuals.  
b) Descripció de l'actuació  
Amb les auditories energètiques es pretén millorar l'eficiència energètica en estes plantes, moltes d'estes dissenyades a partir de marcs legals distints de l'actual i redissenyar la seua potència per a adaptar-se millor a les demandes tèrmiques que han de satisfer actualment, i aplicar les noves tecnologies desenvolupades en turbines/motors, tot això dins del nou marc legal que establix el Reial Decret 616/2007 de foment de la cogeneració.  
c) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les empreses industrials o de sector terciari, que tinguen en funcionament una planta de cogeneració independentment de la seua grandària.  
d) Costos elegibles  
Es consideraran costos elegibles als efectes d'ajuda els treballs externs de consultoria.  
e) Quantia de l'ajuda  
La quantia màxima serà del 75% del cost de l'estudi, amb un màxim de 9.000 € per estudi.   
f) Criteris de valoració en l'aplicació d'ajudes públiques  
- Característiques del projecte (50 punts).  
· Grandària de la cogeneració.  
· Experiència de l'empresa consultora en auditories de cogeneració.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.   
- Característiques del beneficiari (20 punts).  
· Tipus de beneficiari.  
· Realització d'altres auditories de cogeneració.  
- Adequació a les línies de política energètica de la Generalitat (10 punts).  
g) Requeriments de l'auditoria de la planta de cogeneració  
- L'auditoria haurà de contindre com a mínim els punts indicats en l'annex II.  
- El beneficiari de l'ajuda estarà obligat a presentar a la finalització del projecte dos còpies de l'auditoria energètica realitzada a la planta de cogeneració, tant en suport paper com electrònic, així com un resum de resultats segons formulari facilitat per l'AVEN (disponible igualment en la pàgina web, www.aven.es).  
- L'incompliment d'algun d'estos requisits podrà donar lloc a la revocació de l'ajuda.  
Actuació TE73: inversions en cogeneració no industrial.  
a) Objecte  
L'objectiu d'esta mesura és contribuir a desenvolupar el potencial de cogeneració en la Comunitat Valenciana, i donar suport a la implantació de sistemes de cogeneració d'alta eficiència en els subsectors en els quals esta tecnologia té menor presència com és el sector terciari.  
b) Descripció de l'actuació  
Es pretén promoure la construcció de plantes de cogeneració d'alta eficiència a la Comunitat Valenciana, en el sector terciari i no industrial, per mitjà de l'atorgament d'ajudes econòmiques que permeten disminuir l'extracost d'inversió en relació amb altres cogeneracions en sectors industrials més tradicionals, amb beneficis equivalents quant a estalvi d'energia primària i emissions de CO2, fins i tot amb costos de combustibles menors.  
Seran subvencionables els projectes de cogeneració d'alta eficiència que complisquen amb el Reial Decret 616/2007.  
c) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les persones físiques o jurídiques de naturalesa pública o privada.  
d) Costos elegibles  
- Les inversions en equips, instal·lacions i els sistemes auxiliars necessaris per al funcionament de la cogeneració d'alta eficiència (segons la definició donada en el Reial Decret 616/2007) independentment de la seua potència així com en microcogeneracions de fins a 500 kW que utilitzen com a combustible gas natural o gasoil, en els sectors no industrials-terciari, servicis i agropecuaris (excepte purines)- inclosos si és el cas els sistemes de fred.  
- Projectes d'enginyeria associada.   
- Obra civil d'implantació d'estos equips amb un màxim del 10%.   
e) Quantia de l'ajuda  
La quantia màxima de l'ajuda serà del 10% del cost elegible i amb un màxim de 200.000 € per projecte.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Tecnologia utilitzada.  
· Rendiment Elèctric Equivalent (REE).  
· Tipus de combustible.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.   
- Característiques del beneficiari (10 punts).  
· Tipus de beneficiari.  
- Adequació a les línies de política energètica de la Generalitat (10 punts).  
Actuació TE74: foment de plantes de cogeneració de xicoteta potència.  
a) Objecte  
L'objectiu d'esta mesura és la promoció de la instal·lació de sistemes de cogeneració de potència elèctrica igual o inferior a 150 kW.  
b) Descripció de l'actuació  
La mesura suposa la realització de projectes de demostració i execució d'instal·lacions de cogeneració de reduïda dimensió, estesa esta als sistemes de cogeneració amb potència elèctrica no superior a 150 kW, que utilitzen qualsevol tipus de combustible inclosos el biogàs, i es poden també considerar, si és el cas, els sistemes de fred.  
c) Potencials beneficiaris  
Sense perjuí del que establix l'article 7 d'esta orde, podran ser beneficiaris d'estes ajudes les persones físiques o jurídiques de naturalesa pública o privada.  
d) Costos elegibles  
Es considerarà cost elegible als efectes d'ajuda pública, els actius fixos nous en plantes de cogeneració de potència elèctrica no superior a 150 kW. Formaran part de les partides elegibles el cost dels equips i sistemes, l'obra civil associada amb un màxim del 10% i la realització de projectes d'enginyeria.  
e) Quantia de l'ajuda  
La quantia màxima de l'ajuda dependrà de la potència elèctrica de la cogeneració. D'esta manera l'ajuda no podrà superar el següent percentatge del cost elegible:  
Pe = 50 kW 30%  
50 < Pe < 150 kW 10% + 20% (150 - Pe)  
 100  
f) Criteris de valoració en l'aplicació d'ajudes públiques  
- Característiques del projecte (55 punts).  
· Tecnologia utilitzada.  
· Rendiment Elèctric Equivalent (REE).  
· Tipus de combustible.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.   
- Característiques del beneficiari (15 punts).  
· Tipus de beneficiari.  
- Adequació a les línies de política energètica de la Generalitat (10 punts).  
ANNEX II  
Continguts mínims d'auditories i estudis  
1. Contingut mínim redacció de plans de mobilitat urbana sostenible  
Estos continguts mínims s'apliquen a l'actuació T21A.  
El caràcter integral de les actuacions que preveu el PMUS haurà de planificar i programar les actuacions en totes les àrees que afecten la mobilitat en el municipi, per a la qual cosa haurà d'arreplegar les estratègies i els instruments necessaris i adequats que aconseguisquen l'ús coordinat i eficient dels distints mitjans de transport i, més concretament:  
a) La regulació i el control de l'accés i de l'estacionament centres urbans (tipus d'aparcaments en línia o en bateria, reservats per a càrrega i descàrrega, reservats per a persones amb mobilitat reduïda, aparcaments subterranis, etc.).  
b) El desenvolupament i la millora de l'oferta dels diferents modes de transport públic (millores en el transport col·lectiu, modificació de l'existent, freqüència de pas, disseny de parades, preferència en els encreuaments, implantació del carril bus, etc.).  
c) El desenvolupament de mesures d'integració institucional, tarifària i física dels diferents sistemes de transport públic i el seu intermodalitat.  
d) La potenciació d'estacionaments de dissuasió en les estacions o parades dels afores de les ciutats o en l'àmbit metropolità.  
e) L'ordenació i l'explotació de la xarxa principal del viari, en relació amb els diferents modes de transport (modificacions en els sentits de circulació, esquemes de condicionament de les interseccions més conflictives, desviació del trànsit rodat, necessitat de passos subterranis, senyalització vertical i horitzontal, coordinació semafòrica, etc.).  
f) El foment de la mobilitat a peu i amb bicicleta, per mitjà de la construcció i/o reserva d'espais i la supressió de barreres arquitectòniques, per al vianant i la bicicleta, en un entorn adequat, segur i agradable per als usuaris.  
g) La gestió de la mobilitat en aspectes relatius a grans centres atractors.  
h) La regulació de la càrrega, descàrrega i repartiment de mercaderies en la ciutat.  
2. Contingut mínim auditories energètiques en la indústria  
Estos continguts mínims s'apliquen a l'actuació IN11.  
a) Dades generals.  
- Dades d'identificació de l'empresa.  
· Raó social de l'empresa, domicili de la factoria, CNAE 93, contacte, etc.  
· Identificació de l'empresa consultora.  
- Dades de producció.  
· Règim de l'establiment.  
Nombre d'empleats.  
Règim de funcionament.  
Grau d'utilització de la capacitat productiva (%).  
· Estructura de costos (% sobre el valor de la producció).  
Matèries primeres.  
Combustible i energia.  
Mà d'obra, etc.  
· Principals matèries primeres (nom i quantitat anual).  
· Principals productes obtinguts (nom i quantitat anual).  
· Processos productius (explicació i diagrama de flux segons producte).  
- Dades energètiques.  
· Consum anual d'energia elèctrica. Còpia de les factures originals dels dos últims anys.  
· Consum anual d'energia tèrmica, i combustibles utilitzats. Còpia de les factures originals dels dos últims anys.  
b) Mesuraments realitzats.  
- Relació de mesures de camp i dades obtingudes, i detallar dates i duració de les campanyes, característiques dels equips utilitzats, etc.  
c) Anàlisi energètica del centre en les condicions actuals.  
- Consum anual i distribució de consums d'energia.  
· Corba de consum elèctric horari del sistema.  
· Distribució del consum anual tèrmic i elèctric per procés.  
· Consum anual tèrmic i elèctric dels principals equips consumidors d'energia, i indicar la seua localització en el procés de producció així com les seues característiques tècniques.  
· Consum anual tèrmic i elèctric de les operacions auxiliars (climatització, enllumenat, aire comprimit, etc.).  
· Autoproducció d'energia tèrmica i elèctrica: energia elèctrica generada, comprada i venuda a la xarxa, combustibles adquirits i altres característiques dels fluids tèrmics generats.  
- Consums específics i costos energètics.  
· Consum específic tèrmic i elèctric (kWh/unitat) per producte.  
· Consum específic tèrmic i elèctric (kWh/unitat) per procés o operació.  
· Consum específic tèrmic i elèctric (kWh/unitat) per equips.  
· Anàlisi dels costos d'energia tèrmica i elèctrica.  
d) Actuacions proposades.  
Les propostes d'eficiència energètica que es recomanen han de ser justificades tècnicament i econòmicament i indicar en cada una d'estes:  
- Descripció de la mesura.  
- Estalvi tèrmic i elèctric expressat en termes d'energia i de consum específic.  
- Estalvi cost energètic.  
- Inversions associades i temps de retorn.  
- Termini d'execució de la mesura proposada.  
- Replicabilitat de la mesura adoptada.  
Les propostes que s'hagen desestimat, indicar la causa encara que no justificada.  
Nota: els consums d'energia es referixen a consums d'energia final. Si es resol utilitzar energia primària les dades es proporcionaran en termes d'energia final i energia primària.  
3. Contingut mínim estudis de viabilitat per a cogeneracions  
Estos continguts mínims s'apliquen a l'actuació TE71.  
a) Dades generals.  
- Dades d'identificació de l'empresa.  
· Raó social de l'empresa, domicili de la factoria, CNAE 93, contacte, etc.  
· Identificació de l'empresa consultora.  
- Dades de producció.  
· Règim de l'establiment.  
Nombre d'empleats.  
Règim de funcionament.  
Grau d'utilització de la capacitat productiva (%).  
· Estructura de costos (% sobre el valor de la producció).  
Matèries primeres.  
Combustible i energia.  
Mà d'obra, etc.  
· Principals matèries primeres (nom i quantitat anual).  
· Principals productes obtinguts (nom i quantitat anual).  
· Processos productius (explicació i diagrama de flux segons producte).  
b) Caracterització de la situació energètica de referència.  
Anàlisi de la instal·lació existent, considerant, entre una altra, la informació següent:  
- Consum de subministraments energètics, incloses si és necessari, sèries històriques, s'adjuntaran còpia de les factures originals dels dos últims anys.  
- Determinació de necessitats elèctriques, tèrmiques, frigorífiques i les seues variacions (mensuals, diàries i horàries, depenent del cas).  
- Plans i perspectives d'ampliacions o reduccions de produccions o consums.  
- Previsió futura de les demandes energètiques d'acord amb els plans de producció considerant:  
· Possibles optimitzacions de la demanda tèrmica a través de mesures d'estalvi energètic.  
· Possibles variacions futures de les demandes elèctrica, tèrmica i frigorífica davant de distints modes operatius de la planta.  
c) Descripció alternatives de planta de cogeneració.  
Definició i descripció de diverses alternatives tecnològiques de la planta de cogeneració que incloga per a cada una:  
- Estudi energètic:  
· Característiques tècniques d'equips.  
· Diagrames de procés i balanços horaris de massa i energia.  
· Optimització del cicle en les seues característiques tèrmiques amb l'objecte d'aconseguir el màxim rendiment energètic.  
· Determinació puntual i global d'energia tèrmica i elèctrica cogenerades considerant influències climatològiques mensuals.  
· Pla d'implantació i esquema unifilar, amb justificació del sistema d'interconnexió triat i es complix la legislació vigent respecte d'això.  
· Càlcul dels estalvis energètics esperats i determinació del rendiment elèctric equivalent d'acord amb la legislació vigent.  
· Càlcul de la definició de cogeneració d'alta eficiència del Reial Decret 616/2007 de foment de la cogeneració. Per a això es consideraran els valors de referència de l'eficiència de la producció separada de calor i electricitat que apareixen en la Decisió de la Comissió (2007/74/CE), de 21 de desembre de 2006, per la qual s'establixen valors de referència de l'eficiència harmonitzats per a la producció per separat d'electricitat i calor, o norma que s'establisca.  
- Viabilitat econòmica.  
· Càlcul dels costos en la situació amb cogeneració que inclou, els costos energètics (tèrmics i elèctrics) i els d'operació i manteniment (desglossar i detallar així mateix els consums de fungibles i aigua necessaris).  
· Càlcul dels estalvis econòmics, basats en la comparació de la situació de cogeneració i la situació de referència.  
· Valoració de les inversions que s'ha de realitzar per a cada alternativa, prèvia petició d'oferta dels equips principals. Les preofertes rebudes dels subministradors s'inclouran en l'informe final com a annex.  
· Realització d'una anàlisi de rendibilitat per a cada alternativa (que incloga paràmetres com ara l'estalvi econòmic anual, el període de retorn simple, el valor actual net, la taxa interna de retorn, etc.). S'inclourà una anàlisi de sensibilitat almenys respecte a les variacions en els preus de l'energia elèctrica, el combustible i la inversió.  
d) Planificació de l'execució del projecte.  
Elaboració d'un cronograma per a l'execució del projecte (exclosos tràmits administratius).  
e) Síntesi i conclusions.  
Resum i discussió de la viabilitat de les alternatives plantejades, comparació d'estes i selecció de l'alternativa idònia.  
4. Contingut mínim auditories energètiques en cogeneració  
Estos continguts mínims s'apliquen a l'actuació TE72.  
a) Dades generals.  
- Dades d'identificació de l'empresa.  
· Raó social de l'empresa, domicili de la factoria, CNAE 93, contacte, etc.  
· Identificació de l'empresa consultora.  
- Dades de producció.  
· Règim de l'establiment.  
Nombre d'empleats.  
Règim de funcionament.  
Grau d'utilització de la capacitat productiva (%).  
· Estructura de costos (% sobre el valor de la producció).  
Matèries primeres.  
Combustible i energia.  
Mà d'obra, etc.  
· Principals matèries primeres (nom i quantitat anual).  
· Principals productes obtinguts (nom i quantitat anual).  
· Processos productius (explicació i diagrama de flux segons producte.  
b) Situació tècnica planta de cogeneració.  
Identificació de la situació actual de la planta de cogeneració, amb el contingut següent:  
- Descripció tècnica. Recopilació i descripció de dades generals, tecnologia, capacitats, dates de posada en servici.  
- Campanya de mesures. Relació de mesures de camp i dades obtingudes, i detallar dates i duració de les campanyes, característiques dels equips utilitzats, etc.  
- Estat actual de components i equips. Identificació i valoració de situació tècnica en funció de dades tant arreplegades en la visita com documentals disponibles (hores de funcionament, desgastos, desajustos, obsolescència). El seu abast inclourà:  
· Motors / turbines.  
· Recuperadors de calor.  
· Equips frigorífics.  
· Instal·lació elèctrica (generador, interconnexió a la xarxa, aparellatge, control i protecció).  
· Instal·lació de canonades i equips tèrmics auxiliars (desgasificadors, canviadors, etc.).  
c) Anàlisi operacional.  
Anàlisi del funcionament de la planta de cogeneració considerant:  
- Balanç energètic cogeneració - planta, i estudi del compliment de paràmetres tècnics de subministraments energètics a la indústria o centre consumidor.  
- Disponibilitat.  
- Operació i manteniment.  
d) Propostes de millora.  
Identificació i descripció de possibilitats que milloren i optimitzen el funcionament de la planta de cogeneració. S'hauran d'estudiar els àmbits següents:  
- Millores operacionals. Canvis en els modes d'operació i manteniment de la planta de cogeneració.  
- Canvi d'equips. Modernitzacions i nova ubicació de sistemes que milloren el funcionament de la cogeneració.  
- Modificació de capacitats en equips.  
- Canvi del règim juridicoadministratiu. Propostes de modificacions en la situació administrativa, com podria ser:  
· Modificació de contractes de compra i/o venda de combustible, energia elèctrica, tèrmica i frigorífica.  
· Condició dins del règim especial. Possible participació en el mercat elèctric.  
· Règim societari.  
Les propostes que es realitzen hauran d'estar avaluades tècnicament, i introduiran el càlcul de l'estalvi d'energia i d'emissions produït. Així mateix, s'introduirà un càlcul de la definició de cogeneració d'alta eficiència del Reial Decret 616/2007. Per a això es consideraran els valors de referència de l'eficiència de la producció separada de calor i electricitat que apareixen en la Decisió de la Comissió (2007/74/CE), de 21 de desembre de 2006, per la qual s'establixen valors de referència de l'eficiència harmonitzats per a la producció per separat d'electricitat i calor, o norma que s'establisca.  
Quantificació de la inversió necessària, prèvia petició d'oferta d'equips principals en els casos que suposen inversions en este tipus de béns. Les preofertes rebudes dels subministradors s'inclouran en l'informe final com a annex.  
Anàlisi de rendibilitat per a cada proposta de millora que incloga una anàlisi de sensibilitat almenys respecte a les variacions en els preus de l'energia elèctrica, combustible i la inversió. Les dites anàlisis es realitzaran respecte a la situació actual que es considerarà com de referència.  
e) Síntesi i conclusions.  
D'acord amb l'anàlisi realitzada sobre les propostes de millora, es realitzarà una recomanació sobre la seua idoneïtat, i es donarà una recomanació final sobre l'execució d'una o diverses d'estes.